stanford-oval/wikipedia huggingface dataset:
טירת אגנברג
לקריאה נוספת

Barbara Kaiser, Ulrich Becker; Landesmuseum Joanneum (Hrsg.): Schloss Eggenberg. Brandstätter, Wien 2006, ISBN 3-85033-024-9.
Planet Eggenberg. By Hermann Götz. Graz: Landesmuseum Joanneum / Leykam Medien AG, 2005.
יוז'ף שלאי

| --- | --- |
אין תמונה חופשית
 לידה:  11 בספטמבר 1871 טימישוארה, האימפריה האוסטרו-הונגרית 
 פטירה:  27 בספטמבר 1943 (בגיל 72) שיקגו, ארצות הברית 
 שם לידה:  Schlesinger József 
 לימודי רפואה:  אוניברסיטת אטווש לוראנד 
 תפקידים:  רופא עור, אורולוג 
 
יוז'ף שלאי (במקור עד 1891 שלזינגר, בהונגרית: Sellei József;‏ טמשוואר, 11 בספטמבר 1871 – שיקגו, 27 בספטמבר 1943) היה דוקטור לרפואה, רופא עור יהודי-הונגרי, רופא ראשי של בית החולים. בעל התואר הגבוה "יועץ מלכותי". עשרות מחקריו ומאמריו פורסמו במשך קרוב ל-40 שנות פעילותו.
קורות חייו

יוז'ף שלזינגר נולד במשפחה יהודית כבנם של ברנאט שלזינגר ושל מריה שפיצר. הוא סיים את הגימנסיה המלכותית הראשית ברובע 5 של בודפשט (1889). השלים את השכלתו הגבוהה בפקולטה לרפואה של אוניברסיטת בודפשט (שמה היום אוניברסיטת אטווש לוראנד), שם הוסמך כדוקטור לרפואה ב-1895. כסטודנט לרפואה זכה לשבחים על עבודת התזה שלו "מחלת הפסוריאזיס והדוקטרינה שלה". לאחר קבלת התעודה עבד כמתמחה במכון לרפואת עור של האוניברסיטה, ומשנת 1898 כעוזר הוראה, מרצה. משנת 1899 היה רופא בבית החולים הציבורי של אגודת טלאיה (Teleia). משנת 1907 הוא פעל במרפאה הציבורית של איגוד בית החולים Charité. משנת 1914 עמד בראש מחלקת העור מס' 1 של המרפאה המרכזית של רכבות הונגריה (מ.א.ב), וכן היה הרופא הראשי של מחלקת העור של פוליקליניקת Charité. במהלך מלחמת העולם הראשונה, כיהן כראש מחלקת עור ומין של בית חולים חיל מצב מספר 17. בינואר 1918 הוענק לו התואר הגבוה "יועץ מלכותי" כהוקרה על עבודתו "המסורה וחסרת האנוכיות בתחום בריאות עובדי הרכבות". בשנות ה-30 הוא ביצע ניסויים בחומר שבו רצה להשתמש כדי לגרום לצמחים לגדול מהר יותר ולהפיק יבולים גדולים יותר. הידיעה על המצאתו, בשם פוטוסנסין (photosensin), הגיעה גם לחו"ל. בשל עליית הפאשיזם, הלאומנות הימנית והחוקים ה(אנטי)יהודיים בשנת 1938 הוא היגר עם משפחתו לארצות הברית של אמריקה.
משפחתו

אשתו הייתה מריה שוורץ (1878–?), בתם של הסיטונאי רז'ה שוורץ ואוולינה קנאפ, לה נישא ב-3 באפריל 1900 בבודפשט. לטענה ששניהם התנצרו בשנת 1919 אין שום תימוכין ומקורות והיא כנראה אינה נכונה לחלוטין.
ילדיהם:
פרנץ שלאי (1902–1925)
אילונה שלאי (1907–1996) הייתה מורה מוסמכת. בעלה אנדור ברטוואש (באטנשטיין-Battenstein) (1900–1972) היה מנהל חברה.
לקריאה נוספת

A magyar társadalom lexikonja. Budapest, A Magyar Társadalom Lexikona Kiadóvállalat, 1930. (לקסיקון החברה ההונגרית. 1930)
לקסיקון יהודי הונגרי. 1929. עורך פטר אויווארי. גישה מקוונת.
Szinnyei József: Magyar írók élete és munkái XII. (Saád–Steinensis). Budapest: Hornyánszky. 1908. (יוז'ף סיניאי: חייהם ויצירותיהם של סופרים הונגרים)
ראו גם

אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001
Ki-kicsoda? Kortársak lexikona (מי זה מי? לקסיקון אנשים בני זמננו).
הערות שוליים

↑  Az engedélyt tartalmazó BM rendelet száma/évszáma: 62592/1891. Forrás: Névváltoztatási kimutatások 1891. év 7. oldal 19. sor
↑  Hivatalos Közlöny, 1895. május 15. (3. évfolyam, 10. szám)
↑  Orvosi Hetilap, 1918. január 27. (62. évfolyam, 4. szám)
↑  "Egy magyar orvos új tanulmányával szabályozni tudja a növények fejlődését". Népújság. 1938-10-09. p. 3.
↑  "Házasságkötési bejegyzése a Budapest V. kerületi polgári házassági akv. 108/1900. folyószáma alatt".
טריומף מייפלאוור

| --- | --- |

Triumph Mayflower
 מאפיינים כלליים
 יצרן:  "Standard Motor Company" (אנ')  טריומף
 שנות ייצור:  1949–1953
 הרכבה:  בריטניה בריטניה  אוסטרליה אוסטרליה  שוודיה שוודיה
 מודל אחריו:  טריומף הראלד
 אורך:  4,910 מ"מ
 רוחב:  1,570 מ"מ
 גובה:  1,500 מ"מ
 משקל:  916 ק"ג
 בסיס גלגלים:  2,100 מ"מ
 מפרט טכני
 מנוע:  4 צילינדרים,  1,247 סמ"ק המפיק 38 כ"ס ב-4,200 סל"ד
 הילוכים:  תמסורת ידנית - 3 מהירויות
 מהירות מרבית:  65 מייל (104.6 ק"מ)
טריומף מייפלאוור (באנגלית: Triumph Mayflower) היא מכונית משפחתית מתוצרת Standard Motor Company (אנ'), אשר שווקה על ידי יצרנית הרכב הבריטית טריומף, אשר יוצרה בין השנים 1949–1953 בבריטניה, אוסטרליה, ושוודיה.
יוצרו 35,000 יחידות.
דגמי "טריומף מייפלאוור"

2 דלתות - סדאן (יוצרו 34,990 יחידות)
2 דלתות - קבריולה (יוצרו 10 יחידות).
2 דלתות - טנדר (יוצר באוסטרליה).
תמונות

"טריומף מייפלאוור", שנת 1951
"טריומף מייפלאוור"
"טריומף מייפלאוור", שנת 1951
"טריומף מייפלאוור"
"טריומף מייפלאוור", שנת 1953
"טריומף מייפלאוור", שנת 1953
ראו גם

טריומף
טריומף איטליה
טריומף TR2
טריומף TR3
טריומף TR5
טריומף Stag
הערות שוליים

↑  "טריומף מייפלאוור" independent.co.uk/life-style/motoring/features/triumph-mayflower
↑  "טריומף מייפלאוור" - מפרט classiccars4sale.net/classic-car-review/qc-triumph-mayflower
↑  "טריומף מייפלאוור" users.globalnet.co.uk
↑  "טריומף מייפלאוור" auto.howstuffworks.com/1949-1953-triumph-mayflower
יהודה לייב קארלבורג

| --- | --- |
 לידה:  1765 ה'תקכ"ה או ה'תקכ"ו ממלכת הבסבורג קארלסבורג, הונגריה
 פטירה:  20 בפברואר 1835 (בגיל 70 בערך) כ"א בשבט ה'תקצ"ה ממלכת פרוסיה (1803-1892) קרפלד, פרוסיה
 תקופת הפעילות:  ? – 20 בפברואר 1835 
 רבותיו:  רבי מאיר ברבי, רבי נתן אדלר
 תלמידיו:  רבי צבי בנימין אוירבך
 בני דורו:  רבי משה סופר, רבי אברהם בינג
 
יהודה לייב קארלבורג (ה'תקכ"ה או ה'תקכ"ו, 1765, קארלסבורג – כ"א בשבט ה'תקצ"ה, 20 בפברואר 1835, קרפלד) היה רב גרמני בבון ובקרפלד.
ביוגרפיה

נולד ב-1765 לרב מרדכי ואסתר קארלבורג. למד אצל רבי מאיר ברבי בפרשבורג ואצל רבי נתן אדלר בפרנקפורט. כמו כן למד גם בישיבות בפראג (בסוף ימיו של רבי יחזקאל לנדא) ובברלין.
משנת 1793 עבד כמלמד פרטי בבון.
למד בבון לטינית ויוונית ועסק בפילוסופיה ובבלשנות בשפה הערבית, הכלדית והסורית.
בשנת 1803 מונה לרב שני בבון, כנראה לצד רבי שמחה בונים כהנא רפפורט, רבה של העיר דאז. בבון הוא הקים גם ישיבה. בשנת 1806, כשזימן נפוליאון בונפרטה את "אספת נכבדי היהודים", חשש מתוצאותיה וערך תפילות ותעניות בשל כך. מאוחר יותר, הוזמן לסנהדרין הגדולה בפריז, אך לא היה יכול להשתתף בגלל מחלת עיניים שהייתה לו. מאוחר יותר התעוור בעין אחת.
ב-9 במרץ 1809 (ה'תקס"ט) נבחר לרב הראשי של קרפלד, וכראש הקונסיסטוריה המחוזית.
ב-1834 פעל נגד הרב יוסף פרידלנדר שביטל את יום טוב שני של גלויות והוציא כנגדו את הקונטרס "אגרת מלחמת חובה".
כיהן כרב הראשי של קרפלד במשך 25 שנה עד פטירתו בכ"א בשבט ה'תקצ"ה (1835).
לקריאה נוספת

CARLBURG, Löb. בתוך: מייקל ברוק ויוליוס קרליבך (עורכים), בעריכת קרסטן וילק: Biographisches Handbuch der Rabbiner. חלק 1: Die Rabbiner der Emanzipationszeit in den deutschen, böhmischen und großpolnischen Ländern 1781-1871. K·G·Saur, מינכן 2004, עמ' 219 f.
נתן רפאל אויערבך, "הגאון ר' יהודה ליב קארלבורג זצ"ל", שמרי משמרת הקדש, הוצאת פלדהיים תש"ע, עמ' 735–752.
הערות שוליים

↑  קרלבורג, יהודה ליב, אגרת מלחמת חובה, ‏אמשטרדם ה'תקצ"ג, באתר היברובוקס
| --- | --- |
בקרת זהויות :  NLI: 987007290779005171  GND: 1023016834  ISNI: 0000 0003 7122 8427  LCCN: no2015018131  VIAF: 250748415   WorldCat (עם VIAF): 250748415
יוגלוסה באזינגה

| יוגלוסה באזינגה |
| --- | --- |
 דבורת הבאזינגה
מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: דבוראים
תת־סדרה:: Apocrita
משפחה:: דבוריים
שבט:: דבורי הסחלב
סוג:: יוגלוסה
תת־סוג:: Glossura
מין:: יוגלוסה באזינגה
שם מדעי
 Euglossa bazinga ‏נמסיו ופרארי, 2012

יוגלוסה באזינגה (שם מדעי: Euglossa bazinga) היא מין של דבורים מהסוג יוגלוסה. דבורת הבאזינגה היא אחת מכ-130 מינים (נכון לכתיבת שורות אלו) שזוהו מהסוג (שבשבט דבורי הסחלב), והיא זוהתה באמצע-צפון מאטו גרוסו, ברזיל.
מראה

כמו שאר שבט דבורי הסחלב, ליוגלוסה באזינגה מעין חדק ארוך בו היא נעזרת בשתיית צוף הצמחים הטרופיים, אשר מאפשר לה לצרוך את הנקטר של צמחים טרופיים עמוקים, אך באיטיות (פי 5 לאט יותר מדבורת דבש).
הבאזינגה היא הדבורה הקטנה ביותר בסוג יוגלוסה המשתייכת לתת הסוג Glossura, אך היא גם בעלת החדק הגדול ביותר ביחס לממדי הגוף שלה.
הימצאות ותפוצה

דבורת הבאזינגה זוהתה באמצע-צפון מאטו גרוסו, ברזיל. זוהי אחת מהדוגמאות המועטות של סוג זה בהן הוא נמצא בסראדו, מערכת אקולוגית של סוואנה.
כיום, דבורת הבאזינגה מסתכנת באיבוד בית הגידול שלה.
מקור השם

בעבר, זוהתה בטעות הבאזינגה כדבורה אחרת, יוגלוסה איגניטה (Euglossa ignita Smith, 1874) על ידי אנדרה נמסיו, ביולוג ברזילאי מטעם האוניברסיטה הפדרלית של אוברלנדיה. מאוחר יותר, בדצמבר 2012 רפאל ר. פרריו מטעם האוניברסיטה הפדרלית של מינאס ז'ראייס פרסם מאמר יחד עם אנדרה נמסיו בו זוהתה הדבורה כדבורה אחרת, וקרא לה 'יוגלוסה באזינגה', לכבוד הביטוי השגור של הדמות ד"ר שלדון קופר, אחת הדמויות הראשיות בסדרה 'המפץ הגדול'.
נמסיו אמר על בחירת השם: "מילת הקומיקס האהובה על שלדון קופר 'באזינגה' אשר משומשת על-ידו כאשר הוא מוליך שולל מישהו נבחרה כדי לייצג את הדמות. יוגלוסה באזינגה הוליכה אותנו שולל בשל הדמיון שלה ליוגלוסה איגניטה, ולכן השתמשנו ב'באזינגה'."
באופן אירוני, שלדון קופר אלרגי לדבורים.
ראו גם

באזינגה ריאקי
הערות שוליים

1 2  Rafael R. Ferrari, André Nemésio, [https://www.mapress.com/zootaxa/2012/f/z03590p072f.pdf Euglossa (Glossura) bazinga sp. n. (Hymenoptera: Apidae: Apinae, Apini,
Euglossina), a new orchid bee from western Brazil, and designation of a lectotype
for Euglossa (Glossura) ignita Smith, 1874], Zootaxa
↑  חדק שימושי, באתר הידען, ‏2007-04-05
↑  NEMÉSIO ANDRÉ, ANDRÉ NEMÉSIO, FERRARI RAFAEL R, RAFAEL R. FERRARI, Euglossa (Glossura) bazinga sp. n. (Hymenoptera: Apidae: Apinae, Apini, Euglossina), a new orchid bee from western Brazil, and designation of a lectotype for Euglossa (Glossura) ignita Smith, 1874, Zootaxa 3590, 2012, עמ' 63–72
↑  Bazinga! New species of bee named after The Big Bang Theory's Sheldon Cooper, Radio Times (באנגלית)
↑  הוזכר בפרק "The Big Bran Hypothesis", עונה 1 פרק 2 של סדרת הטלוויזיה "המפץ הגדול", CBS
שונה מאיור 2 על ידי Nemesio & Ferrari, 2012
יום ניקיון לאומי

יום הניקיון הלאומי מתקיים בישראל אחת לשנה, ביום שלישי האחרון של חודש אדר, ובשנה מעוברת - ביום שלישי האחרון של חודש אדר ב', כך נקבע בסעיף 21ב בחוק שמירת הניקיון שכותרתו "יום ניקיון ארצי".
כבר ב-2004 התחילו לתכנן את החוק
והחוק אושר בשנת 2008, לאחר שנקבע שהוא יתקיים בחודש אדר (בדרך כלל מרץ) ולא בספטמבר כמו בארצות אחרות כדי שהתזמון יתאים לאקלים הישראלי.
גם בעבר הרחוק היה יום ניקיונות, לפי מסכת שקלים א', א', (בחמישה עשר באדר) קורין את המגילה בכרכים, ומתקנים את הדרכים ואת הרחובות ואת מקוות המים; ועושין כל צורכי הרבים, ומציינין על הקברות, ויוצאין אף על הכלאיים.
ביום הניקיון של 2011 נאספו כ-50 טון פסולת מרשות הרבים.
הערות שוליים

↑  גילי סופר, יוזמה: יום ניקיון ארצי, באתר ynet, 5 בדצמבר 2004
↑  ynet, חוק חדש: יום ניקיון ארצי, באתר ynet, 5 בנובמבר 2008
↑  סיכום יום ניקיון 2011
יום נבדה

| --- | --- |
 מדינה:  נבדה 
 סוג:  חג ציבורי 
 מועד
 תאריך:  יום שישי האחרון של חודש אוקטובר
 
יום נבדה (באנגלית: Nevada Day) הוא יום חג לאומי במדינת נבדה שבארצות הברית. היום נחוג מדי שנה, ביום שישי האחרון של חודש אוקטובר ומציין את יום הצטרפותה של נבדה לארצות הברית, ב-31 באוקטובר 1864. החג צוין לראשונה בשנות ה-70 של המאה ה-19, ובשנת 1933 נחקק חוק מדינתי הקובע את היום כיום חג לאומי.
זהו יום חופש מדינתי, וכל משרדי הממשלה המדינתיים וכן משרדים מוניציפליים ומחוזיים, בתי ספר ומוסדות ציבור אינם פועלים. חלק מהמוסדות הפרטיים במדינה, כגון בנקים, סגורים ביום זה.
בקרסון סיטי, בירת המדינה נערכת תהלוכה חגיגית לציון יום החג.
הערות שוליים

↑  אירועי יום נבדה
| חגים בארצות הברית |
| --- | --- | --- |
| חגים פדרליים | חג המולד • יום קולומבוס • יום העצמאות • יום העבודה • יום מרטין לותר קינג • יום הזיכרון • ראש השנה האזרחית • חג ההודיה • יום החיילים המשוחררים • יום הולדתו של וושינגטון (יום הנשיאים) • יום הולדתו של ג'פרסון |  |
| חגים לאומיים במדינות ארצות הברית (והמדינות בהן הם נחגגים) | יום אינדיאנה (אינדיאנה) • יום אלבמה (אלבמה) • יום אלסקה (אלסקה) • יום ג'ורג'יה (ג'ורג'יה) • יום ג'פרסון דייוויס (אלבמה, פלורידה) • יום הדגל (פלורידה, פנסילבניה) • יום הולדתו של לינקולן (קליפורניה, קונטיקט, אילינוי, מונטנה, ניו ג'רזי, ניו יורק, אינדיאנה, וירג'יניה המערבית) • יום המשפחה (נבדה) • יום הארווי מילק (קליפורניה) • יום וירג'יניה המערבית (וירג'יניה המערבית) • יום טרומן (מיזורי) • ערב חג המולד (קנטקי, קרוליינה הצפונית) • יום מיזורי (מיזורי) • יום מרילנד (מרילנד) • יום נבדה (נבדה) • יום סיווארד (אלסקה) • יום קמהמה (הוואי) • יום קרב בנינגטון (ורמונט) • יום רוזה פארקס (קליפורניה) • יום רונלד רייגן (קליפורניה) |  |
ערך זה הוא קצרמרבנושא ארצות הברית. אתם מוזמנים לתרום לוויקיפדיה ו.
יורי יבטושנקו

| --- | --- |
אין תמונה חופשית
 לידה:  29 במאי 1964 נובוסיבירסק, ברה"מ 
 פטירה:  9 בנובמבר 2020 (בגיל 56) סנקט פטרבורג, רוסיה 
 מקום קבורה:  נובוסיבירסק 
 מדינה:  רוסיה 
 השכלה:  האקדמיה הצבאית של יקטרינבורג  Novosibirsk Higher Military Command School  האוניברסיטה הצבאית של משרד ההגנה של הפדרציה הרוסית 
 השתייכות:  הכוחות המזוינים של הפדרציה הרוסית 
 דרגה:  מייג'ור גנרל 
 
יורי גריגורייביץ' יבטושנקו (29 במאי 1964, נובוסיבירסק — 9 בנובמבר 2020, סנקט פטרבורג) היה איש צבא רוסי, קצין הכוחות המזוינים של הפדרציה הרוסית, שעמד בראש המרכז לפיוס הצדדים הלוחמים ושליטה על תנועת הפליטים בסוריה מינואר עד יולי 2018, סגן מפקד המחוז הצבאי המערבי.
ביוגרפיה

נולד ב-29 במאי 1964 בנובוסיבירסק. בוגר בית הספר הצבאי סברדלובסק סובורוב (1981), בית הספר הגבוה לנשק צבאי-פוליטי בנובוסיבירסק (1985) והאוניברסיטה הצבאית של משרד ההגנה (2007).
הוא שירת בחלקים מהמחוזות הצבאיים במזרח הרחוק, בסיביר ובמרכז רוסיה וכן במנגנון המרכזי של משרד ההגנה. את שירותו החל כסגן מפקד פלוגה. בשנת 2011 היה לסגן מפקד ארמייה 41. הוא עלה לדרגת גנרל-מייג'ור הכוחות המזוינים ושימש כסגן מפקד המחוז הצבאי המערבי לעבודה צבאית-פוליטית וכיהן בתפקיד מאז 2013). בינואר - יולי 2018 עמד בראש המרכז לפיוס הצדדים הלוחמים בסוריה, במהלך המעורבות הרוסית במלחמת האזרחים בסוריה.
הוא היה נשוי וגידל שני ילדים. ב-9 בנובמבר 2020 מת מסיבוכים של נגיף הקורונה בסנקט פטרבורג. הוא נקבר ב-12 בנובמבר בנובוסיבירסק בבית הקברות זאלצובסקי.
הערות שוליים

↑  Некролог: Юрий Григорьевич Евтушенко, Администрация Санкт-Петербурга
↑  "Умер от коронавируса генерал Юрий Евтушенко" (ברוסית). Весь Искитим. 2020-11-11. נבדק ב-2020-11-24.
ערך זה הוא קצרמרבנושא אישים. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יורי יבטושנקו".
חידת שקילה

מאזני כפות פשוטים המשמשים לשקילת חפצים בהשוואה לחפצים אחרים
חידת שקילה היא חידה שבה על הפותר לזהות מטבע מזויף אחד בין מטבעות תקינים אחדים (למשל ערימה של שמונה מטבעות שבהם אחד מזויף), תוך שימוש במספר מזערי של שקילות במאזני כפות, שבהן לכל שקילה תיתכן אחת מתוך שלוש תוצאות אפשריות: כפות מאוזנות, כף ימין נוטה למטה, כף שמאל נוטה למטה. לעיתים ידוע סוג החריגה של המטבע המזויף - קל מהרגיל או כבד מהרגיל, ולעיתים יש לזהות גם את סוג החריגה. להלן נציג חידות פופולריות אחדות בז'אנר זה.
מגבלות של תורת האינפורמציה

לכל שקילה יש שלוש תוצאות אפשריות, ולכן מספר התוצאות האפשריות ב-a שקילות הוא  3^{a}. כדי שהמטבע החריג יהיה ניתן לזיהוי, מספר האפשרויות א-פריורי אינו יכול לעלות על המספר הזה. 
על מנת שאפשר יהיה לזהות מטבע מזויף אחד מתוך n מטבעות, מוכרח להתקיים  3^{a}\geq n אם ידוע שהמטבע החריג קל (או כבד) משאר המטבעות, או  3^{a}\geq 2n אם אופי החריגה אינו ידוע.
מכאן למשל שאם אופי החריגה אינו ידוע, אי אפשר למצוא מטבע חריג מבין 14 מטבעות בשלוש שקילות; ואי אפשר למצוא מטבע חריג מבין 5 מטבעות בשתי שקילות. חסמים דומים אפשר לחשב גם עבור חידות מסובכות יותר, שבהן יש לזהות יותר ממטבע חריג אחד.
מה אפשר לעשות בשקילה אחת

נניח שלפנינו שלושה מטבעות, שאחד מהם מזויף. בבעיה זו יש שש אפשרויות (כל מטבע עשוי להיות מזויף, ואז קל או כבד מהרגיל), ולכן לא ניתן לפתור אותה בשקילה אחת. עם זאת, שקילה אחת מאפשרת למצוא את המטבע המזויף ואת סוג הזיוף במקרים הבאים:
אם כל אחד מהמטבעות חשוד בכיוון ידוע מראש, משווים זוג מטבעות החשודים באותו כיוון (מוכרח להיות זוג כזה לפי עקרון שובך היונים: יש יותר מטבעות מסוגי זיוף). אם הם שונים, זה שנוטה לכיוון החשד הוא המזויף, ואם הם שווים הרי שהמטבע השלישי מזויף.
אם ידוע שמטבע אחד תקין, ומטבע אחר חשוד רק בכיוון אחד (השלישי עשוי להיות מזויף בשני הכיוונים). משווים את המטבע התקין למטבע העלום. אם המטבע העלום קל או כבד יותר, הרי שהוא מזויף ומצאנו גם את כיוון הזיוף; ואם הם שווים, הרי שהשלישי מזויף (בכיוון האפשרי היחיד עבורו).
(כל בעיה שבה יש שלוש אפשרויות שייכת לאחד הסוגים האלה).
12 מטבעות בשלוש שקילות

בחידה זו נתונים 12 מטבעות, שאחד מהם מזויף - ייתכן שהוא כבד יותר וייתכן שהוא קל יותר. באמצעות שלוש שקילות בלבד במאזני כפות יש למצוא את המטבע המזויף ולקבוע האם הוא קל יותר או כבד יותר ממטבע תקין.
חידה זו הייתה פופולרית במהלך מלחמת העולם השנייה, ולראשונה הופיעה בדפוס בשנת 1945, במאמר מאת האוורד גרוסמן.
12 מטבעות בשלוש שקילות > פתרון החידה

נסמן כל אחד מהמטבעות באחד מהסימונים הבאים: "?" כדי לציין שהמטבע עלום (איננו יודעים אם הוא תקין, קל או כבד), "+" כדי לציין שהוא חשוד-ככבד (כלומר הוא כבד או תקין), "-" כדי לציין שהוא חשוד-כקל (כלומר הוא קל או תקין), ו-"0" כדי לציין שהוא תקין. בתחילת התהליך כל המטבעות מקבלים את הסימון "?", משום שאיננו יודעים עליהם דבר.
שקילה ראשונה: מניחים ארבעה מטבעות על כל כף של המאזניים.
12 מטבעות בשלוש שקילות > פתרון החידה > שוויון בשקילה הראשונה

אם בשקילה הראשונה הכפות מאוזנות, זו ראיה ששמונת המטבעות שנשקלו כולם תקינים (00000000) והמטבעות שלא נשקלו נותרו עלומים (????).
שקילה שנייה: משווים שלושה מטבעות תקינים כנגד שלושה מטבעות עלומים (000 כנגד ???).
אם בשקילה זו מתקבל שוויון, הרי שהמטבע המזויף הוא המטבע העלום הרביעי, וכדי לזהות האם הוא קל או כבד די להשוות אותו (בשקילה שלישית) למטבע תקין.
אם בשקילה השנייה מתקבל אי-שוויון ??? > 000, הרי שהמטבע המזויף כבד והוא אחד משלושת המטבעות העלומים שהשתתפו בשקילה זו. נסמן אותם ב+++. בשקילה שלישית שוקלים שניים מאלה זה כנגד זה. אם הכפות מאוזנות המטבע הכבד הוא השלישי, ואם אחת מהן כבדה הרי שמונח בה המטבע המזויף.
אם בשקילה השנייה מתקבל האי-שוויון ההפוך ??? < 000, הרי שהמטבע המזויף קל, וההמשך בדיוק באותו אופן.
12 מטבעות בשלוש שקילות > פתרון החידה > אי-שוויון בשקילה הראשונה

אם בשקילה הראשונה הכפות אינן מאוזנות, זו ראיה שבכף אחת מונחים מטבעות ++++, ובשנייה ----; ארבעת המטבעות שלא נשקלו הם תקינים: 0000.
שקילה שנייה: מניחים בכל כף שני מטבעות חשודים ככבדים ואחד החשוד כקל (++- כנגד ++-).
אם בשקילה זו מתקבל שוויון, הרי שהמטבע המזויף הוא אחד משני החשודים-כקלים הנותרים; משווים ביניהם (בשקילה שלישית), והקל הוא המזויף.
אחרת, כף אחת כבדה יותר: ++- > ++-. המטבע המזויף הוא או אחד משני החשודים-ככבדים בכף הכבדה, או המטבע החשוד-כקל בכף הקלה (כל השאר תקינים). משווים (בשקילה שלישית) את המטבעות החשודים-ככבדים זה לזה. אם אחד מהם כבד יותר, הוא המזויף; ואם הם שווים המזויף הוא המטבע השלישי.
חידה על שתי שקילות עם מטבעות צבעוניים

בחידה זו, שהמציא פול קרי (Paul Curry) ופרסם מרטין גרדנר בטורו בסיינטיפיק אמריקן, נתונים שלושה זוגות של מטבעות: שניים כחולים, שניים אדומים ושניים לבנים. ידוע שבכל זוג יש מטבע קל ומטבע כבד, שכל המטבעות הקלים הם שווי משקל, ושכל המטבעות הכבדים הם שווי משקל. יש למצוא, בשתי שקילות בלבד, את המטבע הכבד בכל זוג.
לחידה יש 8 תוצאות אפשריות (בכל זוג יש לקבוע מיהו המטבע הכבד). בשתי שקילות יש 9 תוצאות אפשריות, ולכן על פי שיקולי תורת האינפורמציה יכול להיות פתרון, אבל ללא מרווח רב לטעויות. עד כדי שינוי הצבעים, מתברר שהדרך היחידה לפתור חידה זו היא להשוות בשקילה הראשונה אדום וכחול לאדום ולבן: אם האדום+כחול כבדים יותר, סימן שהאדום בצד זה הוא המטבע הכבד, ובנוסף הכחול שנשקל הוא המטבע הכבד מבין הכחולים או שהלבן שנשקל הוא הקל מבין הלבנים. השוואת הכחול שנשקל ללבן השני מוצאת איזו משלוש האפשרויות האלה היא הנכונה. אם האדום+לבן כבדים יותר, התוצאה הפוכה, וההכרעה מתקבלת באותו אופן. ואילו כפות מאוזנות מראות שהמטבע האדום שבצד הכחול שווה במשקלו למטבע הלבן, ואילו המטבע האדום שבצד הלבן שווה במשקלו למטבע הכחול; אלו שתי אפשרויות ששקילה שנייה מכריעה ביניהן.
לקריאה נוספת

איאן סטיוארט, תיבת האוצרות המתמטיים של פרופסור סטיוארט, כנרת זמורה-ביתן דביר, 2012, הפרק "מציאת מטבע מזויף", עמ' 46–49.
T. H. O'Beirne, Puzzles and Paradoxes: Fascinating Excursions in Recreational Mathematics, Dover, 1984, pp. 20-32
הערות שוליים

↑  Howard D. Grossman, "The Twelve-coin problem", Scripta Mathematica 11, 1945, pp. 360-361
↑  Mathematical Circus, Martin Gardner, p. 127.
תרשים למעקב אחר הפתרון
טריומף ריקארדו

| --- | --- |

Triumph Ricardo, שנת 1925
 מאפיינים כלליים
 נקרא גם:  "The Riccy"
 יצרן:  Triumph Engineering
 שנות ייצור:  1921–1928
 הרכבה:  בריטניה בריטניה
 סיווג:  אופנוע
 מפרט טכני
 מנוע:  1 צילינדרים, 499 סמ"ק
 הילוכים:  תמסורת ידנית - 3 מהירויות
טריומף ריקארדו (באנגלית: Triumph Ricardo) הוא אופנוע מתוצרת יצרנית האופנועים הבריטית Triumph Engineering (אנ')  אשר יוצר בין השנים 1921–1928.
דגמי "טריומף ריקארדו" קרויים על שם מפתח מנוע בעירה פנימית הבריטי "Harry Ricardo" (אנ') אשר פיתח מנוע בעל 4 שסתומי ראש  אשר הגיע למהירות 70 קמ"ש.
טריומף ריקארדו

מנוע 1 צילינדרים
מושב 1 בלבד (נהג)
תמונות

"טריומף ריקארדו"
"טריומף ריקארדו", שנת 1922
"טריומף ריקארדו", שנת 1924
ראו גם

טריומף מודל H
טריומף טיגריס
טריומף טינה
לקריאה נוספת

"טריומף ריקארדו" - תמונות (gracesguide.co.uk/Triumph:_Ricardo)
הערות שוליים

↑  היסטוריה - אופנועי טריומף archive.fo/20080908002718/http://www.triumph1.com/triumph_history
↑  Kemp, Andrew; De Cet (2004). Classic British Bikes. Mirco. Bookmart Ltd. ISBN 978-1-86147-136-9.
↑  "טריומף ריקארדו" yesterdays.nl/product/triumph-1922-ricardo-500-cc-1-cyl-ohv
↑  "טריומף ריקארדו" cybermotorcycle.com/marques/triumph/triumph-ricardo
טריטרפן

לנוסטרול: טריטרפן אשר ממנו נגזרים כל הסטרולים
טרִיטֶרפֶּן היא מולקולה אורגנית ממשפחת הטרפנים, המכילה שש יחידות איזופרן ונוסחתה היא C30H48. המולקולה מכילה 30 אטומי פחמן וארבעים ושמונה אטומי מימן. היא בנויה לרוב משתי יחידות של ססקוויטרפן. טריטרפנים יכולים להיות חסרי טבעות, או להכיל מספר טבעות ולהיות בעלי מבנה סטרואידי.
טריטרפנים המחוברים למולקולות סוכר נקראים ספונינים. למולקולות אלו יכולת הקצפה, הודות לכך שהן בעלות קצה הידרופובי וקצה הידרופילי (הסוכר). טעמם של טריטרפנים אלו מר בדרך כלל. לצמחים המכילים טריטרפנים יש תכונות אנטי-בקטריאליות[דרוש מקור].
סוגי טריטרפנים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
לנוסטרול - ממנו נגזרים כל הסטרולים הוא סוג של טריטרפן.
יוז'ף ריפל-רונאי

| --- | --- |

 לידה:  23 במאי 1861 קאפושוואר, הונגריה 
 פטירה:  25 בנובמבר 1927 (בגיל 66) קאפושוואר, הונגריה 
 זרם באמנות:  סימבוליזם 
 יצירות ידועות:  Aristide Maillol, In the garden of the Somssich 
 
יוז'ף ריפל-רונאי (בהונגרית: Rippl-Rónai József; קאפושוואר, 23 במאי 1861 – קאפושוואר, 25 בנובמבר 1927) היה צייר ומעצב גרפי הונגרי.
ביוגרפיה

אביו של ריפל-רונאי היה יוז'ף ריפל ממוצא שוואבי ממחוז טולנה בדתו רומי-קתולי, משכיל דור ראשון, מנהל-מורה בית ספר ואמו הייתה פאולינה קנזריך ממוצא שוואבי-קרואטי. הצייר נולד בשם יוז'ף ריפל. הוא שינה את שם משפחתו, בעקבות אביו ושני אחיו, לריפל-רונאי בשנת 1889. הקריירה האמנותית שלו החלה בטוויסט קטן. הוא היה תחילה חניך רוקחות בבתי מרקחת בעיר פץ' ובקאפושוואר. לאחר מכן קיבל תעודת הסמכה כרוקח בבודפשט. למקצועו כרוקח ניתן לייחס את הפגיעה הקבועה במשך כל חייו משפיכת חומצה גופרתית על כף ידו השמאלית.
תחילה לקח שיעורים פרטיים בציור, אך משנת 1884 למד באקדמיה לאמנויות במינכן. בשנת 1887 הוא נסע לפריז ולמד עם מיהאי מונקאצ'י, מאוחר יותר הוא הפך לעוזרו. בתחילה הציור שלו הראה השפעה של מונקאצ'י, שאת סגנונו הוא חיקה. במהלך שהותו בצרפת התוודע גם למגמות סגנון חדשות. בשנת 1892 עבר לניי-סיר-סן עם חבר סקוטי. לאחר שחזר הביתה, הציג תערוכה בבודפשט בשנת 1900 ואחר כך התיישב בבית ברחוב פה (Fő) בקאפושוואר בשנת 1902. בשנת 1906, בתערוכת האוסף של חברת Kálmán Könyves, הוא הציג 318 עבודות לציבור ההונגרי.
הוא היה חבר מייסד בקבוצת ה"אימפרסיוניסטים ונטורליסטים הונגריים" (MIÉNK) והשתתף גם בתנועה המערבית. הוא חזר לצרפת לביקור בעת שפרצה מלחמת העולם הראשונה בשנת 1914. הוא נעצר בפריז כאזרח מדינת אויב וגורש להונגריה, בשנת 1915 הגיעה לביתו בקאפושוואר שרכש ב-23 ביולי בשנת 1908, בשם וילה-רומא, שם המשיך בעבודתו. בנוסף לציור, הוא גם תכנן וייצר חלונות זכוכית. בשנת 1912 הוא ייצר את חלון הזכוכית הגדול של מוזיאון ארנסט. אשתו השנייה הייתה בודריון לזרן (Baudrion Lazarine) ובנו המאומץ היה ד"ר מרטין רוברט, שלימים ירש את וילה-רומא.